Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1205

c) 2002/105/II. szám 3.7 A 3.6 pontban leírt feltételek melletti szárítás előtt a 4. osztály 3.2 pontban leírt anyagait (plasztifikált, nem pigmentált nitrocellulóz) jól szellőztetett szárítószekrényben előszárításnak kell alávetni 70 ˚C állandó hőmérsékleten. Az előszárítást mindaddig folytatni kell, amíg a 15 percen belül mért tömegcsökkenés nem haladja meg az eredeti tömeg 0,3 %-át. 3.8 A gyengén nitrált nitro-cellulózt [24.a) sorszám] előzetesen az előző 3.7 pont szerinti feltételek mellett előszárításnak kell alávetni. Ezután azt legalább 15 órán át exszikkátorban koncentrált kénsav fölött kell tartani. 3.9 Kémiai állandóság vizsgálata hőhatásra 3.9.1 A 3.1 pontban felsorolt anyagok vizsgálata: 3.9.1.1 Két kémcső mindegyikébe, amelyeknek hosszúsága mm, belső átmérője mm, falvastagsága 1,5 mm, kalcium-klorid fölött szárított 1 g anyagot kell tenni (szükség esetén az anyagot szárítás céljából 0,05 g-nyi darabkákra kell aprítani). A két lefedett kémcsövet úgy kell a hevítőszerkezetbe helyezni, hogy azok legalább hosszúságuk 4/5 részében láthatók legyenek, és 30 percen át 132 ˚C állandó hőmérsékletnek legyenek kitéve. Meg kell figyelni, hogy ezen idő alatt képződnek-e sárgásbarna nitrózus gázok, amelyek különösen jól láthatók fehér háttér előtt. 3.9.1.2 Az anyagot kémiailag állandónak kell tekinteni, ha ilyen gázok nem jelennek meg. 3.9.2 A plasztifikált nitrocellulóz (4.1 osztály) vizsgálata – lásd a 3.2 pontot. 3.9.2.1 3 g plasztifikált nitro-cellulózt a 3.9.1.1 pontban leírtakhoz hasonló kémcsövekbe kell tenni, amelyeket azután 132 ˚C állandó hőmérsékletű szárítószekrénybe kell elhelyezni. A plasztifikált nitrocellulózt tartalmazó kémcsöveket egy órán át kell a szárítószekrényben tartani. Ezen idő alatt nem szabad, hogy nitrózus gázok váljanak láthatóvá. A megfigyelés és értékelés a 3.9.1 pontban leírtakhoz hasonlóan történik. 3.10 A gyulladási hőmérséklet vizsgálata (lásd a 3.1 és a 3.2 pontot) 3.10.1 A gyulladási hőmérséklet meghatározásához 0,2 g anyagot tartalmazó kémcsövet Wood-fém-fürdőbe merítve kell hevíteni. A kémcsövet azután kell a fürdőbe (20 mm mélyen) meríteni, miután a fürdő elérte a 100 ˚C hőmérsékletet. A hőmérsékletet ezután percenként 5 ˚C-kal kell növelni. 3.10.2 A kémcsöveknek a következő méretűeknek kell lenniük: hosszúság mm, belső átmérő mm, falvastagság 0,5 mm. 3.10.3 A háromszor megismételt kísérlet során minden egyes alkalommal meg kell állapítani, hogy az anyag meggyulladása milyen hőmérsékleten következik be, illetve, hogy lassú vagy gyors égéssel, fellobbanással vagy robbanással. A három kísérlet során kapott legkisebb hőmérséklet az anyag gyulladási hőmérséklete. A szerves peroxidokra vonatkozó feltételek 4.1 Az 5.2 osztály anyagai ás tárgyai csak akkor fogadhatók el szállításra, ha az „Ajánlások a veszélyes áruk szállítására: Vizsgálatok és kritériumok” c. kiadvány II. és III. része (az ENSZ ST/SG/AC.10/11/Rev.1. dokumentumának második kiadása) vonatkozó kritériumait kielégítik. Az öngyorsuló bomlási hőmérséklet (ÖBH) meghatározására választott próbát olymódon kell végrehajtani, hogy az a fuvarozandó küldeménydarab méretére és anyagára egyaránt jellemző legyen. 4.2 Besorolási elvek 4.2.1 Valamely szerves peroxidnak vagy szerves peroxid készítménynek robbanó tulajdonságokat kell tulajdonítani, ha a laboratóriumi próbák során hajlamos a detonálásra, a gyors deflagrálásra vagy zárt térben hevítve a heves reakcióra. 2002/105/II. szám 4.2.2 Az 5.2 osztály táblázatában fel nem sorolt szerves peroxid vagy szerves peroxid készítmény besorolásánál a következő elveket kell alkalmazni: 4.2.2.1 Azt a szerves peroxidot vagy szerves peroxid készítményt, amely a szállításra kész csomagolásban a laboratóriumi vizsgálat során képes detonálni vagy gyorsan deflagrálni, ebben a csomagolásban az 5.2 osztályba sorolt veszélyes áruk fuvarozási feltételeit figyelembe véve a fuvarozásból ki kell zárni (A típusú szerves peroxid, a 2. ábrán az A kimenet). 4.2.2.2 Azt a robbanó tulajdonságokkal rendelkező szerves peroxidot vagy szerves peroxid készítményt, amely a szállításra kész csomagolásban se nem detonál se nem deflagrál gyorsan, de ebben a csomagolásban termikus robbanásra hajlamos, 01 számú veszélyességi bárcával is el kell látni. Az ilyen szerves peroxidot maximum 25 kg mennyiségben lehet egy küldeménydarabba csomagolni, hacsak a maximális mennyiséget nem kell alacsonyabb értékre korlátozni a küldeménydarabban a detonálás vagy a gyors deflagrálás megelőzésére (B típusú szerves peroxid, a 2. ábrán a B kimenet). 4.2.2.3 A robbanó tulajdonságokkal rendelkező szerves peroxid vagy szerves peroxid készítmény 01 számú veszélyességi bárca nélkül szállítható, ha az anyag (max. 50 kg) szállításra kész módon csomagolva nem robban vagy nem szenved gyors deflagrációt vagy nem következik be termikus robbanás (C típusú szerves peroxid, a 2. ábrán a C kimenet). 4.2.2.4 Az a szerves peroxid vagy szerves peroxid készítmény, amely a laboratóriumi próbák során: – csak részben detonál, nem deflagrál gyorsan és zárt térben hevítve nem mutat heves hatást; vagy – egyáltalán nem detonál, lassan deflagrál és zárt térben hevítve nem mutat heves hatást; vagy – egyáltalán nem detonál vagy deflagrál és zárt térben hevítve csak közepes hatást mutat legfeljebb 50 kg anyagot tartalmazó küldeménydarabokban fogadható el szállításra (D típusú szerves peroxid, a 2. ábrán a D kimenet). 4.2.2.5 Az a szerves peroxid vagy szerves peroxid készítmény, amely a laboratóriumi vizsgálat során egyáltalán nem detonál vagy deflagrál és zárt térben hevítve csak csekély hatást mutat vagy semmilyen hatást nem mutat, legfeljebb 400 kg/450 liter mennyiséget tartalmazó küldeménydarabokban fogadható el szállításra (E típusú szerves peroxid, a 2. ábrán az E kimenet). 4.2.2.6 Az a szerves peroxid vagy szerves peroxid készítmény, amely a laboratóriumi vizsgálat során kavitált állapotban nem detonál, egyáltalán nem deflagrál és zárt térben hevítve csak csekély hatást mutat vagy semmilyen hatást nem mutat és csak csekély robbanóképességű vagy semmilyen robbanóképességgel nem rendelkezik, közepes raktömegű szállítótartályokban (IBC-kben) vagy tartányokban szállítható (F típusú szerves peroxid, a 2. ábrán az F kimenet). 4.2.2.7 Az a szerves peroxid vagy szerves peroxid készítmény, amely a laboratóriumi vizsgálat során kavitált állapotban nem detonál, egyáltalán nem deflagrál és zárt térben hevítve nem mutat semmiféle hatást és nem rendelkezik robbanóképességgel, mentesül az 5.2 alosztály rendelkezései alól, amenynyiben a készítmény termikusan stabil (az önbomlási hőmérséklet 60 ˚C vagy annál magasabb 50 kg-os csomagolásban) és folyékony készítmények esetén az érzéketlenítésre A típusú hígítót használnak (G típusú szerves peroxid, a 2. ábrán a G kimenet). 4.2.3 A 4.2 pont csak a szerves peroxidok azon tulajdonságaira vonatkozik, amelyek besorolásuk tekintetében döntőek. A besorolási elveket a döntő tulajdonságokra vonatkozó kérdésekkel és a lehetséges válaszokkal együtt grafikusan elrendezett formában bemutató blokkdiagramm a 2. ábrán látható. Ezeket a tulajdonságokat a 4.1 pont szerint kísérletileg kell meghatározni. 2002/105/II. szám

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes